smcproject/ml-wiki-sentences huggingface dataset:
1984-ൽ അഗർവാളും കൂട്ടരും പനാക്സ് ജിൻസെങ്ങിനെക്കുറിച്ച് പഠനങ്ങൾ നടത്തി, ചെടിയുടെ ഇമ്യൂണോമോഡുലേറ്ററി ഒരു ലേഖനത്തിൽ, പനാക്സ് ജിൻസെങ് എക്സ്ട്രാക്റ്റിന്റെ ഇമ്മ്യൂണോമോഡുലേറ്ററി ആക്റ്റിവിറ്റിയെക്കുറിച്ചുള്ള, അവരുടെ പ്രവർത്തനങ്ങൾ അതേ വർഷം ഡിസംബറിൽ പ്ലാന്റ മെഡിക്ക ജേണലിൽ പ്രസിദ്ധീകരിച്ചു.
മലേറിയയുടെ സീറോപിഡെമിയോളജി, , ബാല്യകാല സിറോസിസ് , അതിന്റെ പോളിജനിക് അനന്തരാവകാശം, തലസീമിയ രോഗങ്ങൾക്കുള്ള ആന്റിനേറ്റൽ സ്ക്രീനിംഗ് എന്നിവയെക്കുറിച്ചുള്ള ഗവേഷണങ്ങൾ അദ്ദേഹം നടത്തിയ മറ്റ് പഠനങ്ങളിൽ ചിലതാണ്.
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് 1986 ലെ ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ശാന്തി സ്വരൂപ് ഭട്നഗർ സമ്മാനം നൽകി; അതേ വർഷം തന്നെ ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ കമല മേനോൻ റിസർച്ച് അവാർഡ് അദ്ദേഹത്തിന് ലഭിച്ചു.
ഉത്തർപ്രദേശ് സർക്കാർ 2000 ൽ വിജ്ഞാനരത്ന അവാർഡ് നൽകി ആദരിച്ചു.
ഇതിനിടയിൽ, ഇന്ത്യൻ അക്കാദമി ഓഫ് സയൻസസ് 1985 ൽ അദ്ദേഹത്തെ അവരുടെ ഫെല്ലോ ആയി തിരഞ്ഞെടുത്തു ഒരു ദശാബ്ദത്തിനുശേഷം അദ്ദേഹം ഇന്ത്യൻ നാഷണൽ സയൻസ് അക്കാദമിയുടെ തിരഞ്ഞെടുക്കപ്പെട്ട ഫെലോ ആയി.
ഇന്ത്യൻ കോളേജ് ഓഫ് ഫിസിഷ്യന്റെ സ്ഥാപക ഫെലോ ആയ, നാഷണൽ അക്കാദമി ഓഫ് മെഡിക്കൽ സയൻസസിന്റെ എമെറിറ്റസ് പ്രൊഫസറായിരുന്നു കൂടാതെ നാഷണൽ അക്കാദമി ഓഫ് സയൻസസിലെ തിരഞ്ഞെടുക്കപ്പെട്ട ഫെലോയും.
റാൻബാക്സി റിസർച്ച് അവാർഡും (1999) അദ്ദേഹം നേടി.
ഇന്ത്യൻ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിലെ ആജീവനാന്ത അംഗവുമായിരുന്നു അദ്ദേഹം.
നാഷണൽ അക്കാദമി ഓഫ് മെഡിക്കൽ സയൻസസിന്റെ രണ്ട് അവാർഡ് പ്രസംഗങ്ങൾ അഗർവാൾ നടത്തി, അതായത് ഗ്ലാക്സോ ഓറേഷനും (1992), ജനറൽ അമീർ ചന്ദ് ഓറേഷനും.
ഇന്ത്യൻ സൊസൈറ്റി ഓഫ് ഹെമറ്റോളജി, ബ്ലഡ് ട്രാൻസ്ഫ്യൂഷൻ എന്നിവയുടെ രണ്ട് പ്രഭാഷണങ്ങളും അദ്ദേഹം നടത്തി; ജെ. ബി. ചാറ്റർജി മെമ്മോറിയൽ ഓറേഷൻ (1993), ജെ. ബി. പരേഖ് മെമ്മോറിയൽ ഓറേഷൻ, ഇന്ത്യൻ നാഷണൽ സയൻസ് അക്കാദമിയുടെ രണ്ട് പ്രസംഗങ്ങൾ, 2003 ലെ ജവഹർലാൽ നെഹ്‌റു ജന്മ ശതാബ്ദി പ്രഭാഷണം കൂടാതെ ഡോ. ടി. എസ്. തിരുമൂർത്തി മെമ്മോറിയൽ പ്രഭാഷണം 2005 -ലും.
അസോസിയേഷൻ ഓഫ് ഫിസിഷ്യൻസ് ഓഫ് ഇന്ത്യയുടെ (1979) യൂണിചെം പ്രഭാഷണം, അസോസിയേഷൻ ഓഫ് ഫിസിഷ്യൻസ് ഓഫ് ഇന്ത്യയുടെ എംപി മെഹോത്ര ഓറേഷൻ, യുപി ചാപ്റ്റർ (1981), ഇന്ത്യൻ മെഡിക്കൽ അസോസിയേഷൻ ഉത്തർപ്രദേശ് ചാപ്റ്ററിന്റെ ലജവന്തി മദൻ ഓറേഷൻ (1985), സി ആർ കൃഷ്ണമൂർത്തി ഓറേഷൻ (1997), സരോജിനി നായിഡു മെഡിക്കൽ കോളേജിന്റെ മാത്തൂർ-മെഹോത്ര ഓറേഷൻ (1998), കിംഗ് ജോർജ് മെഡിക്കൽ സർവകലാശാലയുടെ ഭാട്ടിയ-മിശ്ര ഓറേഷൻ (2000) എന്നിവ അദ്ദേഹം അവതരിപ്പിച്ച മറ്റ് അവാർഡ് പ്രസംഗങ്ങളിൽ ഉൾപ്പെടുന്നു.
യുവ ഗവേഷകർക്കിടയിൽ മെഡിക്കൽ ജനിതകശാസ്ത്രത്തിലെ ഗവേഷണത്തിലെ മികവ് അംഗീകരിക്കുന്നതിന് സൊസൈറ്റി ഫോർ ഇന്ത്യൻ അക്കാദമി ഓഫ് മെഡിക്കൽ ജനിറ്റിക്സ് അദ്ദേഹത്തിന്റെ ബഹുമാനാർത്ഥം ഡോ. ​​എസ്.
എസ്. അഗർവാൾ യംഗ് സയന്റിസ്റ്റ് അവാർഡ് ഏർപ്പെടുത്തി.
തിരഞ്ഞെടുത്ത ഗ്രന്ഥസൂചിക പുസ്തകങ്ങൾ {{ cite book }} : | editor-last= has generic name ( help ) ലേഖനങ്ങൾ ഇതും കാണുക ഓസ്റ്റിയോ ആർത്രൈറ്റിസ് ജിൻസെങ് ഗുൽഗുലു രക്തത്തിലെ തകരാറുകൾ കുറിപ്പുകൾ അവലംബം പുറത്തേക്കുള്ള കണ്ണികൾ
വൻ ചെങ്കണ്ണി ഇംഗ്ലീഷ് വിലാസം https://ml.wikipedia.org/wiki/Gangara_thyrsis
Gangara thyrsis,Giant Redeye from Koottanad, Palakkad, Kerala
തുള്ളൻ ചിത്രശലഭ കുടുംബത്തിലെ ഏറ്റവും വലിയ പൂമ്പാറ്റയാണ് വൻചെങ്കണ്ണി ( Gangara thyrsis ).
ഇതിന്റെ ചിറകുകൾക്ക് തവിട്ടു നിറമാണ്.
മുൻ ചിറകുകളിൽ വലിയ 3 മഞ്ഞ പുള്ളികളും ചെറിയ 3 പുള്ളികളും കാണാം.
ചിറകിന്റെ അടിവശത്തിനു മങ്ങിയ ചാര നിറമാണ്.
വലിയ ചുവന്ന കണ്ണുകൾ ഇതിന്റെ പ്രത്യേകതയാണ്.
സന്ധ്യാ സമയത്താണ് ഈ പൂമ്പാറ്റ സജീവമാകുന്നത്.
വർഷത്തിൽ ഏതുകാലത്തും ഇതിനെ കാണാം .
പൂന്തേൻ മാത്രമാണ് ആഹാരം.
ചിത്രശാല A freshly emerged specimen Giant Readeye അവലംബം കേരളത്തിലെ പൂമ്പാറ്റകൾ:വൻ ചെങ്കണ്ണി-മാതൃഭൂമി ആഴ്ചപ്പതിപ്പ്  2010 ജനുവരി 3-5 പുറം കണ്ണികൾ Gangara thyrsis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വൻ ചൊട്ടശലഭം ഇംഗ്ലീഷ് വിലാസം https://ml.wikipedia.org/wiki/Hypolimnas_bolina
Hypolimnas bolina, great eggfly, ചിറക് വിരിച്ച ആൺ ശലഭം Hypolimnas bolina,  great eggfly, ചിറക് പൂട്ടിയിരിയ്ക്കുന്ന ആൺ ശലഭം
Hypolimnas bolina, great eggfly female
വൻ ചൊട്ടശലഭം എന്ന് കേരളത്തിൽ വിളിക്കപ്പെടുന്ന ശലഭത്തിന്റെ ശാസ്ത്രീയനാമമാണ് ഹൈപോലിമ്നാസ് ബൊളീന .
ബ്ലൂ മൂൺ ബട്ടർഫ്ലൈ എന്നും കോമൺ എഗ്ഗ് ഫ്ലൈ എന്നും വിളിക്കപ്പെടുന്ന ഈ ശലഭം നിംഫാലിഡ് വിഭാഗത്തിൽ പെടുന്നു.
രൂപസവിശേഷതകൾ ബൊളീന വംശം
ഹൈപോലിമ്നാസ് ബൊളീന കറുത്ത ശരീരമുള്ളതും 70 മുതൽ 85 മില്ലീമീറ്റർ വരെ ചിറകുകളുടെ അറ്റങ്ങൾ തമ്മിൽ അകലമുള്ളതുമായ ഒരു ശലഭമാണ്.
ഈയിനം ശലഭത്തിന്റെ ആണിനും പെണ്ണിനെയും കാഴ്ച്ചയിൽ തിരിച്ചറിയാൻ സാധിക്കും (sexual dimorphism).
പെൺ ശലഭത്തിന് പല മോർഫുകളുണ്ട് .
ആൺ ശലഭം ആൺ ശലഭം കോഴിക്കൊട് പെരുവണ്ണാമൂഴി യിൽ നിന്ന്
ചിറകിന്റെ മുകൾ വശം കറുത്തതാണ്.
മുകൾ വശത്തായി മൂന്ന് ജോടി വെളുത്ത പാടുകൾ കാണാൻ സാധിക്കും.
മുൻ ചിറകിൽ രണ്ട് ജോടിയും പിൻ ചിറകിൽ ഒരു ജോടിയുമാണുണ്ടാവുക.
ഈ വെള്ളപ്പാടുകൾക്കു ചുറ്റും പർപ്പിൾ നിറത്തിൽ തിളങ്ങുന്നതായി കാണാൻ സാധിക്കും.
ഇതു കൂടാതെ ചിറകിന്റെ മുകൾ വശത്തായി ധാരാളം ചെറിയ വെളുത്ത പാടുകളും കാണാൻ സാധിക്കും.
പെൺ ശലഭം പെൺശലഭം കണ്ണൂർ ചന്ദനക്കാംപാറയിൽ നിന്ന്
പെൺ ശലഭങ്ങളുടെ ചിറകിന്റെ മുകൾ വശം ബ്രൗൺ കലർന്ന കറുത്ത നിറത്തിലാണ് കാണപ്പെടുക.
ഇതിൽ പാടുകളുണ്ടാവില്ല.
ചിറകിന്റെ അരികുകൾ അരളി ശലഭത്തിന്റേതുപോലുള്ള കുത്തുകളുള്ളതാണ്.
പെൺ ശലഭം താഴെവശം ആൺ ശലഭം താഴെവശം മുട്ടയിടുന്ന പെൺ ശലഭം വിതരണം
വൻചൊട്ടശലഭം പടിഞ്ഞാറ് മഡഗാസ്കർ മുതൽ, ദക്ഷിണേഷ്യ , ദക്ഷിണപൂർവ്വേഷ്യ , ദക്ഷിണ പെസിഫിക് ദ്വീപുകൾ ( ഫ്രഞ്ച് പോളിനേഷ്യ , ടോങ്ക , സമോവ , വാനുവാട്ടു ), ഓസ്ട്രേലിയ , ജപ്പാൻ , ന്യൂസിലാന്റ് എന്നിവിടങ്ങൾ വരെ കാണപ്പെടുന്നു.
ആവാസപ്രദേശം
ഇടവിട്ട് മരങ്ങളുള്ള പ്രദേശം, ഇലപൊഴിയുന്ന മരങ്ങളുള്ള വനങ്ങൾ, ഇടതൂർന്നതും  കുറ്റിക്കാടുകൾ, പച്ചപ്പുള്ള മനുഷ്യവാസപ്രദേശങ്ങൾ എന്നിവിടങ്ങളിൽ വൻചൊട്ടശലഭത്തെ കാണപ്പെടാറുണ്ട്.
ജീവിതചക്രവും പരിസ്ഥിതിയും
പെൺ ശലഭങ്ങൾ മുട്ടയിട്ട ഇലകൾക്ക് കാവലിരിക്കാറുണ്ട്.
ആൺ ശലഭങ്ങൾ സ്വന്തം പ്രദേശം കാത്തുസൂക്ഷിക്കാറുണ്ടത്രേ.
പ്രായത്തിനൊപ്പം ഈ സ്വഭാവം കൂടിവരുകയും ചെയ്യും.
പെൺ ശലഭങ്ങളെ കണ്ടെത്താൻ സാധിക്കുന്ന പ്രദേശങ്ങൾക്കാണ് മുൻ തൂക്കം ലഭിക്കുക.
ഉറുമ്പുകൾ ശലഭമുട്ടകൾ തിന്നാറുണ്ട്.
പെൺ ശലഭം ഒരു ചെടിയിൽ ഉറുമ്പുകളുണ്ടോ എന്ന് പരിശോധിച്ചുനോക്കി ഇല്ലെന്നുറപ്പുവരുത്തിയശേഷമാണ് മുട്ടകളിടുന്നത്.
ചിലപ്പോൾ ഒരു മുട്ടയേ ഇടാറുള്ളൂവെങ്കിലും സാധാരണഗതിയിൽ രണ്ടുമുതൽ അഞ്ചുവരെ മുട്ടകളാണ് ഇടുക.
ഇലകളുടെ കീഴിലാണ് മുട്ടയിടുക.
ആതിഥേയ സസ്യങ്ങൾ വൻചൊട്ടശലഭം പൂവിൽനിന്ന് തേൻ കുടിക്കുന്നു
ഫ്ലൂറിയ ഇന്ററപ്റ്റ , സൈഡ റോംബിഫോളിയ , ഇലാസ്റ്റോസ്റ്റെമ്മ ക്യൂണിയേറ്റം , പോർട്ടുലേക ഒളെറാസിയ , ലാപോർട്ടിയ ഇന്ററപ്റ്റ , ട്രയംഫെറ്റ പെന്റാഡ്ര , അസിസ്റ്റാസിയ എന്നീ വിഭാഗങ്ങളിൽപ്പെടുന്ന സസ്യങ്ങളിൽ നിന്ന് വൻ ചൊട്ടശലഭം ഭക്ഷണത്തിനായി ആശ്രയിക്കുന്നത്.
ഇലാസ്റ്റോസ്റ്റെമ ക്യൂണിയേറ്റം , ഫ്ല്യൂറിയ ഇന്ററപ്റ്റ , സ്യൂഡെറാന്തമം വേരിയബൈൽ , സിന്ററല്ല നോഡിഫ്ലോറ എന്നിവയും ആതിധേയസസ്യങ്ങളാണ്.
അർട്ടിക്ക ഡഓസിക്ക , മാൾവ എന്നീ ഇനങ്ങളിൽപ്പെട്ട സസ്യങ്ങളും ഇവ ഭക്ഷണത്തിനാശ്രയിക്കാറുണ്ട്.
മുട്ടകൾ വിളറിയ പച്ചനിറത്തിലുള്ളവയാണ്.
മുകൾഭാഗത്തൊഴികെ നീളത്തിലുള്ള വരമ്പുകൾ കാണാൻ സാധിക്കും.
കാറ്റർപില്ലർ വൻചൊട്ടശലഭത്തിന്റെ കാറ്റർപില്ലർ
മുട്ടവിരിയാനെടുക്കുന്നത് ഉദ്ദേശം നാലുദിവസമാണ്.
കാറ്റർപില്ലറുകൾ ഉടൻതന്നെ പലഭാഗത്തേയ്ക്കായി പിരിഞ്ഞുപോകും.
കറുത്ത ശരീരവും ഓറഞ്ച് നിറമുള്ള ശിരസ്സുമാണ് ഇവയ്ക്കുള്ളത്.
അവസാന ഘണ്ഡവും ഓറഞ്ച് നിറത്തിലാണ്.
ശിരസ്സിൽ ശാഖകളോടുകൂടിയ കറുത്ത കൊമ്പുകളുണ്ട്.
ശരീരത്തിൽ നീളമുള്ളതും ശാഖകളുള്ളതുമായ ഓറഞ്ച് നിറത്തിലുള്ള മുള്ളുകളുണ്ട്.
തോടു പൊളിച്ചുകഴിഞ്ഞാലുടൻ ഈ മുള്ളുകൾ (spines) സുതാര്യമായി കാണപ്പെടും.
പെട്ടെന്നുതന്നെ ഇവ ഓറഞ്ച് നിറത്തിലാവുകയും ചെയ്യും.
പിന്നീട് സ്പൈറക്കിളുകളിൽ ഓറഞ്ച് വലയങ്ങളും കാണപ്പെടും.
വോൾബാക്കിയ എന്ന ബാക്ടീരിയ ആൺ കാറ്റർപില്ലറുകളുടെ മാത്രം മരണത്തിനിടയാക്കാറുണ്ട്.
പ്യൂപ്പ വൻചൊട്ടശലഭത്തിന്റെ പ്യൂപ്പ
ഒറ്റ ബിന്ദുവിലാണ് പ്യുപ്പ തൂങ്ങിക്കിടക്കുക.
ബ്രൗൺ നിറത്തിലുള്ള പ്യൂപ്പയുടെ പാർശ്വഭാഗത്ത് ചാരഛവിയുണ്ടാവും.
വയറിലെ ഘണ്ഡങ്ങളിൽ വ്യക്തമായ ട്യൂബർക്കിളുകൾ കാണപ്പെടും.
പ്യൂപ്പയുടെ ബാഹ്യപ്രതലം പരുക്കനാണ്.
പ്യൂപ്പയായി ഏഴോ എട്ടോ ദിവസം കഴിയുമ്പോൾ ചിത്രശലഭം പുറത്തുവരും (പെൺ ശലഭങ്ങളുടെ വളർച്ച അൽപ്പം കൂടി സാവധാനത്തിലാണ്).
സമീപകാല പരിണാമം
സമോവൻ ദ്വീപുകളായ ഉപോലു , സവായീ എന്നിവിടങ്ങളിൽ ഒരു പരാദം (ഒരുപക്ഷേ വോൾബാക്കിയ ) ആൺ വൻചൊട്ടശലഭങ്ങളെ ബാധിക്കുമായിരുന്നു.
2001-ൽ ആൺ ശലഭങ്ങൾ മൊത്തം സംഖ്യയുടെ 1% മാത്രമായിരുന്നുവത്രേ.
പക്ഷേ 2007-ൽ (10 തലമുറകൾക്കുള്ളിൽ) ആൺ ശലഭങ്ങൾ ഈ പരാദത്തിനെതിരായി പ്രതിരോധശേഷി നേടിയെടുക്കുകയും സംഖ്യ 40% ആയി വർദ്ധിക്കുകയും ചെയ്തു.
ഉപ സ്പീഷീസുകൾ
വൻ ചൊട്ടശലഭത്തെ എട്ട് ഉപസ്പീഷീസുകളായി തരംതിരിച്ചിട്ടുണ്ട്: ഹൈപോലിമ്നാസ് ബൊളീന ബൊളീന (Hypolimnas bolina bolina) ( കാൾ ലിനേയസ് , 1758) ഹൈപോലിമ്നാസ് ബൊളീന നെറീന (Hypolimnas bolina nerina) (ഫാബ്രീഷിയസ്, 1775) ഹൈപോലിമ്നാസ് ബൊളീന മോൺടോസിയേറി (Hypolimnas bolina montrouzieri) (ബട്ട്ലർ) ഹൈപോലിമ്നാസ് ബൊളീന പൾച്ര (Hypolimnas bolina pulchra) (ബട്ട്ലർr) ഹൈപോലിമ്നാസ് ബൊളീന പല്ലാസെൻസ് (Hypolimnas bolina pallescens) (ബട്ട്ലർ) ഹൈപോലിമ്നാസ് ബൊളീന ലിസിയനാസ്സ (Hypolimnas bolina lisianassa) (ക്രാമർ) ഹൈപോലിമ്നാസ് ബൊളീന ജാസിന്ത (Hypolimnas bolina jacintha) (ഡ്രൂറി, 1773) ഹൈപോലിമ്നാസ് ബൊളീന കെസിയ (Hypolimnas bolina kezia) (ബട്ട്ലർ) ചിത്രങ്ങൾ വൻചൊട്ടശലഭം വരണ്ട കാലാവസ്ഥയിൽ ആൺ വൻചൊട്ടശലഭം മുകൾ വശം ആൺശലഭം കണ്ണൂർ ചന്ദനക്കാംപാറയിൽ നിന്ന് പെൺശലഭം കണ്ണൂർ ചന്ദനക്കാംപാറയിൽ നിന്ന് അവലംബം പുറത്തേയ്ക്കുള്ള കണ്ണികൾ എവല്യൂഷൻ ഓഫ് മേൽ-കില്ലർ സപ്രഷൺ ഇൻ എ നാച്ചുറൽ പോപ്പുലേഷൻ Butterflycorner.net Archived 2015-04-02 at the Wayback Machine .
(Engl/German) Wikimedia Commons has media related to Category:Hypolimnas bolina .
വിക്കിസ്പീഷിസിൽ Hypolimnas bolina എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
മീഡിയ ഹൈപോലിമ്നാസ് ബൊളീന at CalPhotos
വൻചെമ്പഴുക്ക ശലഭം ഇംഗ്ലീഷ് വിലാസം https://ml.wikipedia.org/wiki/Colotis_fausta
ഇസ്രായേൽ , സിറിയ , തുർക്കി , ഇറാൻ , അഫ്ഗാനിസ്താൻ , ഇന്ത്യ , ചാഡ് , സൊമാലിയ എന്നിവിടങ്ങളിൽ കാണപ്പെടുന്ന ഒരിനം ചിത്രശലഭമാണ് വൻചെമ്പഴുക്ക ശലഭം .
( ശാസ്ത്രീയനാമം : Colotis fausta ) തെക്കേ ഇന്ത്യയിലും മധ്യേന്ത്യയിലും കാണപ്പെടുന്ന ഇവ കേരളത്തിൽ അപൂർവമാണ്.
വരണ്ട ഇടങ്ങളാണ് ഇവയുടെ പ്രധാന വാസസ്ഥലം.
പാറക്കെട്ടുകളിലും താഴ്വരകളിലും ഇവയെ കാണാറുണ്ട്.
കാടുകളിൽ ഇവ വിരളമാണ്.
ആൺ ശലഭവും പെൺ ശലഭവും തമ്മിൽ കാഴ്ചയിൽ വ്യത്യാസമുണ്ട്.
ആൺ ശലഭത്തിന്റെ ചിറകിന്റെ പുറം ഭാഗം ചുവപ്പ് കലർന്ന ഓറഞ്ച് നിറമാണ്.
മുൻ ചിറകിന്റെ പുറം ഭാഗത്തെ അരികുകളിലായി കറുപ്പ് നിറമാണ്.
ഈ കറുപ്പ് നിറത്തിനുള്ളിൽ മഞ്ഞ പുള്ളികളും ഉണ്ട്.
പുറം ഭാഗത്ത് തന്നെ മുകളിലായി ഒരു കറുത്ത പുള്ളിയുണ്ട്.
പിൻ ചിറകുകളുടെ അരികത്ത് കറുത്ത പുള്ളികൾ നിരയായി കാണാം.
ചിറകുകളുടെ അടി വശത്തിന് മഞ്ഞ നിറമാണ്.
മഞ്ഞ നിറത്തിനിടയിൽ തവിട്ടു പുള്ളികളും കാണാം.
പെൺ ശലഭത്തിന്റെ ചിറകിന്റെ പുറം ഭാഗം വെള്ള നിറത്തിലാണ്.
മുൻ ചിറകിന്റെ ഓരത്ത് കറുത്ത പാടുകളും കാണാം.
ഈ കറുത്ത പാടുകൾക്കിടയിൽ വെളുത്ത പുള്ളികളും കാണാം.
ഇവയുടെ പിൻ ചിറകും വെള്ള നിറത്തിൽ തന്നെയാണ്.
ചിറകിന്റെ അരികുകളിലായി കറുത്ത പുള്ളികളുടെ നിര, ആൺ ശലഭങ്ങളെ പോലെ ഇവയ്ക്കുമുണ്ട്.
കാട്ടകത്തി സസ്യങ്ങളിലാണ് ഇവ സാധാരണ മുട്ടയിടാറുള്ളത്.
അണ്ഡാകൃതിയിലുള്ള മുട്ടയ്ക്ക് ചുറ്റും മൂന്ന് ചുവന്ന കര കാണാം.
ശലഭപ്പുഴു സിൽക്ക് നൂൽ കൊണ്ട് ആഹാര സസ്യത്തിൽ ബന്ധിച്ചിരിക്കും.
അവലംബം മാതൃഭൂമി ആഴ്ചപ്പതിപ്പ് ,2012 ഒക്ടോബർ 28 പുറത്തേക്കുള്ള കണ്ണികൾ വിക്കിസ്പീഷിസിൽ Colotis fausta എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Colotis fausta എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വൻ കരിയിലശലഭം
ഒരു രോമപാദ ചിത്രശലഭമാണ് വൻ കരിയിലശലഭം ( ഇംഗ്ലീഷ് : The Great Evening Brown ).
Melanitis zitenius എന്ന ശാസ്ത്രീയ നാമത്തിൽ അറിയപ്പെടുന്നു.
കേരളംത്തിൽ നിന്നും ഇവയെ കണ്ടെത്തിയിട്ടുണ്ട്.
ജനുവരി, ഫെബ്രുവരി, ഓഗസ്റ്റ്, ഒക്ടോബർ ഡിസംബർ മാസങ്ങളിലാണ് ഇവയെ കാണാറുള്ളത്.
Bambusa arundinacea ഇല്ലി വിഭാഗത്തിൽ പെട്ട ചെടിയാണ് ഇതിന്റെ ലാർവാ ഭക്ഷ്യ സസ്യം.
അവലംബം പുറം കണ്ണികൾ Melanitis zitenius എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വൻടുട്ട് ദേശീയോദ്യാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വൻടുട്ട് ദേശീയോദ്യാനം, വടക്കൻ യുക്കോണിൽ സ്ഥിതിചെയ്യുന്ന കാനഡ യിലെ ഒരു ദേശീയദ്യാനമാണ്.
1995 ലാണ് ഈ രൂപീകരിക്കപ്പെട്ടത്.
ഈ പ്രദേശത്തെ ഭൂമിയുടെ മേലുള്ള അവകാശ വാദങ്ങളുടെ  ചർച്ചകൾ കാരണമായി ഈ ദേശീയ ഉദ്യാനം ഇപ്പോഴും വളരെ അവികസിതമായി നിലനിൽക്കുന്നു.
നിലവിൽ ഈ ദേശീയോദ്യാനത്തിലേയ്ക്ക് റോഡുകളോ വികസിപ്പിച്ച ചെറുപാതകളോ ഇല്ല.
ഈ ദേശീയോദ്യാനത്തിൽ കാണപ്പെടുന്ന വന്യമൃഗങ്ങളിൽ കാരിബൌ , കുറുക്കൻ , പെറെഗ്രൈൻ ഫാൽക്കൺ, ഗ്രിസി കരടി , ചെന്നായ് , അലാസ്കൻ മൂസ് , വൊൾവൊറൈൻ (ഒരു തരം കരടി), ഗൈഫാൽക്കൺ , കരിങ്കരടി , മസ്ക്ഓക്സൺ , സ്വർണ്ണപ്പരുന്ത് , പൈൻ മാർട്ടൻ , നില അണ്ണാൻ, മസ്ക് റാറ്റ് , ലിൻക്സ് , മിൻക്സ് എന്നിവയാണ്.
മറ്റൊരു കനേഡിയൻ ദേശീയോദ്യാനമായ ഇവ്വാവിക് ദേശീയോദ്യാനത്തിനു സമീപമാണിതു സ്ഥിതിചെയ്യുന്നത്.
ആർക്കിക് നാഷണൽ വൈൽഡ് ലൈഫ് റഫ്യൂജ്, അലാസ്കയിലെ കാനഡ-യുഎസ് അതിർത്തിയിലുടനീളമായി ഈ ഉദ്യാനത്തിനു സമീപസ്ഥമായി കിടക്കുന്നു.
വൻഗേലിസ് ഇംഗ്ലീഷ് വിലാസം https://ml.wikipedia.org/wiki/Vangelis
ഒരു പ്രശസ്ത ഗ്രീക്ക് സംഗീതജ്ഞനും സംഗീത സംവിധായകനുമാണ് ഇവാഗിലോസ് ഒഡിസ്സേസ് പപാതനാസിയോ .
വൻഗേലിസ് (1943-2022) എന്ന പേരിലാണ് സംഗീതരംഗത്ത് പ്രശ്സ്തൻ.
അക്കാദമി പുരസ്കാരം ലഭിച്ച Chariots of Fire അടക്കം നിരവധി ചലച്ചിത്രങ്ങൾക്ക് സംഗീതമൊരുക്കിയിട്ടുണ്ട്.
വൻകുളത്തു വയൽ ഇംഗ്ലീഷ് വിലാസം https://ml.wikipedia.org/wiki/Vankulathuvayal
കണ്ണൂർ നഗരത്തിൽ നിന്നും 7 കിലോമീറ്റർ അകലെ അഴീക്കോട് ഗ്രാമ പഞ്ചായത്തിൽ ഉൾപ്പെടുന്ന പ്രദേശമാണ് വൻകുളത്തു വയൽ .
ചിറക്കൽ കൊട്ടാരത്തിലെ പടനായകനായിരുന്ന മുരിക്കഞ്ചേരി കേളു നിർമ്മിച്ച വൻകുളം സ്ഥിതി ചെയ്യുന്നതിനാലാണ് ഈ പ്രദേശത്തിന്  വൻകുളത്തു വയൽ എന്ന പേരു വന്നത് .
വൻകുടൽ ഇംഗ്ലീഷ് വിലാസം https://ml.wikipedia.org/wiki/Large_intestine വൻകുടൽ വയറിന്റെ മുൻഭാഗം വൻകൂടൽ എടുത്തുകാണിച്ചിരിക്കുന്നു, വയറും ചെറുകുടലും പശ്ചാത്തലത്തിൽ.
Front of abdomen, showing surface markings for liver (red), and the stomach and large intestine (blue) ലാറ്റിൻ ഇന്റെസ്റ്റൈനം ക്രാസും ( intestinum crassum ) ഗ്രെയുടെ subject #249 1177 ലസിക inferior mesenteric lymph nodes
നട്ടെല്ലുള്ള ജീവികളിലെ ദഹനപ്രക്രിയയിലെ അവസാനഭാഗം നിർവഹിക്കുന്ന ദഹനേന്ദ്രിയമാണ് വൻകുടൽ .
ഭക്ഷണത്തിൽനിന്ന് ജലവും മറ്റും വലിച്ചെടുത്ത് ദഹനയോഗ്യമല്ലാത്ത ബാക്കി ഭക്ഷണം മലവും മൂത്രവുമൊക്കെയായി ശരീരത്തിൽനിന്ന് പുറന്തള്ളുക എന്നതാണ് വൻകുടലിന്റെ പ്രധാന ധർമ്മം .
ഈ ലേഖനം പ്രധാനമായും മനുഷ്യന്റെ വൻകുടലിനെക്കുറിച്ചാണ് പ്രതിപാദിക്കുന്നതെങ്കിലും മിക്ക സസ്തനികളുടെ കാര്യത്തിലും ഇവിടെ പ്രതിപാദിക്കുന്ന പ്രക്രിയകൾ തന്നെയാണ് നടക്കുന്നത്.
അന്ധാന്ത്രം , സ്ഥൂലാന്ത്രം , മലാന്ത്രം , മലനാളം , മലദ്വാരംഎന്നിവയുൾപ്പെട്ടതാണ് വൻകുടൽ.
സ്ഥൂലാന്ത്രത്തെ ആരോഹണ സ്ഥൂലാന്ത്രം , അനുപ്രസ്ഥ സ്ഥൂലാന്ത്രം , അവരോഹണ സ്ഥൂലാന്ത്രം , അവഗ്രഹ സ്ഥൂലാന്ത്രം , എന്നിവയായി തിരിച്ചിരിക്കുന്നു :  അന്ധാന്ത്രത്തിനോട് ചേരുന്ന വിരരൂപ പരിശോഷിക എന്നൊരു അവയവവും ഉണ്ട്.
അവലംബം 1 2 ↑ ↑ ↑ Gray, H .
Chapter XI.
Splanchnology, Section 2h, The Large Intestine .
Retrieved 2012-09-16.
ഷോർട്ട്ഫിലിം ഇംഗ്ലീഷ് വിലാസം https://ml.wikipedia.org/wiki/Short_film
ഒരു ഫീച്ചർ സിനിമയുടെ അത്ര നീളം ഇല്ലാത്ത ചെറിയ ചലച്ചിത്രങ്ങളെ ഷോർട്ട് ഫിലിം (ലഘു ചിത്രങ്ങൾ/ചെറുചലച്ചിത്രം/ഹ്രസ്വചലച്ചിത്രങ്ങൾ) എന്ന് പറയുന്നു.
ഷോർട്ട് ഫിലിമിൻറെ സമയദൈർഘ്യത്തെ കുറിച്ചു പൊതുസമ്മതമായ ഒരു അളവുകോൽ ഒന്നും ലഭ്യമല്ല.
എന്നാൽ ദി അക്കാദമി ഓഫ് മോഷൻ പിക്ചർ ആൻഡ്‌ സയൻസ് അതിനെ നിർവചിച്ചിരിക്കുന്നത് " 40 മിനുട്ടോ അതിൽ താഴെയോ സമയദൈർഗ്യമുള്ള ചലച്ചിത്രങ്ങളെ ഷോർട്ട് ഫിലിമുകൾ ആയി കണക്കാക്കാം " എന്നാണ്.
ക്യാമ്പസുകളിൽ ഷോർട്ട് ഫിലിം നിർമ്മിക്കുന്നതിന് വിവിധ മത്സരങ്ങൾ നടത്താറുണ്ട് അവലംബം പുറത്തേയ്ക്കുള്ള കണ്ണികൾ Short Film Granary Archived 2013-07-05 at the Wayback Machine .
Short Films ഓപ്പൺ ഡയറക്റ്ററി പ്രൊജക്റ്റിൽ British Film Institute: "Writing Short Films" by Phil Parker screenonline , website of the British Film Institute Short of the Week | Curating the greatest short films for millions since 2007 Indie Shorts Mag | Online Short Film Magazine
ഷോൾഡർ ആംസ്
ഷോൾഡർ ആംസ് ഫസ്റ്റ് നാഷണൽ പിക്ചേഴ്സിനുവേണ്ടിയുള്ള ചാർളി ചാപ്ലി ന്റെ രണ്ടാമത്തെ ചലച്ചിത്രമായിരുന്നു.
1918-ൽ പുറത്തിറങ്ങിയ ഈ നിശ്ശബ്ദചിത്രം ഒന്നാം ലോകമഹായുദ്ധ കാലത്തെ ഫ്രാൻ സിനെ ആസ്പദമാക്കിയാരുന്നു.
ചിത്രത്തിലെ പ്രധാനഭാഗങ്ങളെല്ലാം ഒരു സ്വപ്നത്തിൽ സംഭവിക്കുന്നതാണ്.
എഡ്നാ പർവയൻസും സിഡ്നി ചാപ്ലിനും ചിത്രത്തിൽ അഭിനയിച്ചിരിക്കുന്നു.
കഥാപാത്രങ്ങൾ ചാർളി ചാപ്ലിൻ - സൈനികനായ ചാർളി എഡ്നാ പർവയൻസ് - ഫ്രഞ്ച് യുവതി സിഡ്നി ചാപ്ലിൻ - ചാർളിയുടെ സുഹൃത്ത് സ്വീകരണം
അതുവരെ ഇറങ്ങിയതിൽ ചാപ്ലിൻ ചിത്രങ്ങളിൽ വെച്ച് സാമ്പത്തികമായും വിമർശനവിധേയമായും മുന്നിട്ട് നിന്ന ചിത്രമായിരുന്നു ഷോൾഡർ ആംസ് .
അവലംബങ്ങൾ പുറത്തേക്കുള്ള കണ്ണികൾ ഷോൾഡർ ആംസ് ഇന്റർനെറ്റ് മൂവി ഡാറ്റാബേസിൽ
ഷോർസ്ക്കി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Shorsky_National_Park
പടിഞ്ഞാറുള്ള സൈബീരിയൻ സമതലം തെക്കൻ സൈബീരിയൻ പർവ്വതങ്ങളുമായി സന്ധിക്കുന്ന തെക്കു-പടിഞ്ഞാറ് സൈബീരിയയിലുള്ള വനസമ്പന്നമായ പർവ്വതപ്രദേശമാണ് ഷോർസ്ക്കി ദേശീയോദ്യാനം (Russian: Шорский национальный парк).
ദേശീയോദ്യാനം പ്രതിനിധീകരിക്കുന്നത് ഡാർക്ക്ടൈഗാ മരങ്ങളുള്ള പ്രദേശങ്ങളെയാണ് (ദേശീയോദ്യാനത്തിന്റെ 92%വും വനമാണുള്ളത്).
കെമെറോവോ നഗരത്തിൽ നിന്നും ഏകദേശം 300 കിലോമീറ്റർ തെക്കായി കെമെറോവോ ഒബ്ലാസ്റ്റിന്റെ തെക്കൻ അറ്റത്തുള്ള തഷ്ടഗോൾസ്ക്കി ജില്ലയുടെ 4,180 ചതുരശ്രകിലോമീറ്റർ സ്ഥലാത്തായാണ് ഈ ദേശീയോദ്യാനം വ്യാപിച്ചിരിക്കുന്നത്.
ഈ മേഖല ഷോർസ് ജനങ്ങളുടെ ജന്മനാടാണ്.
1989ൽ ദേശീയോദ്യാനത്തെ ഒരു സംരക്ഷിതപ്രദേശമായി പ്രഖ്യാപിക്കുന്നതിനു മുൻപ് ഇവിടം ചരിത്രപരമായി ഖനനം, മരംവെട്ടൽ വ്യവസായങ്ങളുമായാണ് ബന്ധപ്പെട്ടിരുന്നത്.
ദേശീയോദ്യാനത്തിന്റെ മിക്ക ഭാഗങ്ങളിലും ആഴത്തിലുള്ള നദീതാഴ്വരകളുള്ള അധികം ഉയരമില്ലാത്ത പർവ്വതങ്ങളാണുള്ളത്.
ഇതും കാണുക റഷ്യയിലെ സംരക്ഷിതപ്രദേശങ്ങൾ അവലംബം Shorsky natural monument എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഷോർട്ട് വേവ് റേഡിയോ ഗ്രുണ്ടിഗ് സാറ്റലിറ്റ് 400 സോളിഡ്-സ്റ്റേറ്റ്, ഡിജിറ്റൽ ഷോർട്ട് വേവ് റിസീവർ, സി. 1986
ഷോർട്ട് വേവ് (SW) റേഡിയോ ഫ്രീക്വൻസികൾ ഉപയോഗിച്ചുള്ള റേഡിയോ ട്രാൻസ്മിഷനാണ് ഷോർട്ട് വേവ് റേഡിയോ .
ബാൻഡിന് ഔദ്യോഗിക നിർവചനമൊന്നുമില്ല, എന്നാൽ ശ്രേണിയിൽ എല്ലായ്‌പ്പോഴും 3 മുതൽ 30 വരെ നീളുന്ന എല്ലാ ഹൈ ഫ്രീക്വൻസി ബാൻഡും (HF) ഉൾപ്പെടുന്നു.
MHz (100 മുതൽ 10 വരെ മീറ്റർ); മീഡിയം ഫ്രീക്വൻസി ബാൻഡിന് (എംഎഫ്) മുകളിൽ, വിഎച്ച്എഫ് ബാൻഡിന്റെ അടിയിലേക്ക്.
ഷോർട്ട്‌വേവ് ബാൻഡിലെ റേഡിയോ തരംഗങ്ങൾ അയണോസ്ഫിയർ എന്ന് വിളിക്കപ്പെടുന്ന അന്തരീക്ഷത്തിലെ വൈദ്യുത ചാർജുള്ള ആറ്റങ്ങളുടെ ഒരു പാളിയിൽ നിന്ന് പ്രതിഫലിക്കുകയോ പ്രതിഫലിപ്പിക്കുകയോ ചെയ്യാം.
അതിനാൽ, ആകാശത്തേക്ക് ഒരു കോണിൽ നയിക്കപ്പെടുന്ന ഹ്രസ്വ തിരമാലകൾ ചക്രവാളത്തിനപ്പുറം വളരെ ദൂരത്തിൽ ഭൂമിയിലേക്ക് പ്രതിഫലിക്കും.
ഇതിനെ സ്കൈവേവ് അല്ലെങ്കിൽ "സ്കിപ്പ്" പ്രൊപ്പഗേഷൻ എന്ന് വിളിക്കുന്നു.
അതിനാൽ ഷോർട്ട്‌വേവ് റേഡിയോ വളരെ ദൂരത്തേക്ക് ആശയവിനിമയം നടത്താൻ ഉപയോഗിക്കാം, ഉയർന്ന ആവൃത്തിയിലുള്ള റേഡിയോ തരംഗങ്ങളിൽ നിന്ന് വ്യത്യസ്തമായി, നേർരേഖയിൽ സഞ്ചരിക്കുന്ന ( ലൈൻ-ഓഫ്-സൈറ്റ് പ്രൊപ്പഗേഷൻ ) ദൃശ്യ ചക്രവാളത്താൽ പരിമിതപ്പെടുത്തിയിരിക്കുന്നു, ഏകദേശം 64 കിമീ (40 മൈലുകൾ).
റേഡിയോ ചരിത്രത്തിന്റെ ആദ്യ നാളുകളിൽ റേഡിയോ പ്രോഗ്രാമുകളുടെ ഷോർട്ട് വേവ് പ്രക്ഷേപണങ്ങൾ ഒരു പ്രധാന പങ്ക് വഹിച്ചു.
രണ്ടാം ലോകമഹായുദ്ധത്തിൽ ഇത് ഒരു അന്താരാഷ്ട്ര പ്രേക്ഷകർക്ക് ഒരു പ്രചാരണ ഉപകരണമായി ഉപയോഗിച്ചു.
1960 നും 1980 നും ഇടയിലുള്ള ശീതയുദ്ധ കാലത്താണ് അന്താരാഷ്ട്ര ഷോർട്ട് വേവ് പ്രക്ഷേപണത്തിന്റെ പ്രതാപകാലം.
സാറ്റലൈറ്റ് റേഡിയോ, കേബിൾ പ്രക്ഷേപണം, ഐപി അധിഷ്‌ഠിത പ്രക്ഷേപണങ്ങൾ തുടങ്ങിയ റേഡിയോ പ്രോഗ്രാമുകളുടെ വിതരണത്തിനായി മറ്റ് സാങ്കേതികവിദ്യകൾ വ്യാപകമായി നടപ്പിലാക്കിയതോടെ, ഷോർട്ട്‌വേവ് പ്രക്ഷേപണത്തിന് പ്രാധാന്യം നഷ്ടപ്പെട്ടു.
പ്രക്ഷേപണത്തിന്റെ ഡിജിറ്റലൈസേഷനുള്ള സംരംഭങ്ങളും ഫലം കണ്ടില്ല, അതിനാൽ as of 2022 , കുറച്ച് പ്രക്ഷേപകർ ഷോർട്ട് വേവിൽ പ്രോഗ്രാമുകൾ പ്രക്ഷേപണം ചെയ്യുന്നത് തുടരുന്നു.
എന്നിരുന്നാലും, റുസ്സോ-ഉക്രേനിയൻ യുദ്ധം പോലുള്ള യുദ്ധമേഖലകളിൽ ഷോർട്ട്‌വേവ് പ്രധാനമായി തുടരുന്നു, കൂടാതെ ഷോർട്ട് വേവ് പ്രക്ഷേപണങ്ങൾ ഒരൊറ്റ ട്രാൻസ്മിറ്ററിൽ നിന്ന് ആയിരക്കണക്കിന് മൈലുകളിലേക്ക് പ്രക്ഷേപണം ചെയ്യാൻ കഴിയും, ഇത് സർക്കാർ അധികാരികൾക്ക് സെൻസർ ചെയ്യുന്നത് ബുദ്ധിമുട്ടാക്കുന്നു.
SW പലപ്പോഴും വിമാനങ്ങൾ ഉപയോഗിക്കുന്നു.
ഷോർട്ട്‌ഷാങ്ക്‌സ് ഇംഗ്ലീഷ് വിലാസം https://ml.wikipedia.org/wiki/Shortshanks
നോർ‌സ്‌കെ ഫോൾ‌കീവെൻ‌റ്റിയറിൽ പീറ്റർ ക്രിസ്റ്റൻ അസ്‌ബ്‌ജോർൻസണും ജോർഗൻ മോയും ചേർന്ന് ശേഖരിച്ച ഒരു നോർവീജിയൻ യക്ഷിക്കഥയാണ് ഷോർട്ട്‌ഷാങ്ക്‌സ് .
"മിന്നിക്കിൻ" എന്ന പേരിൽ ഇത് ആൻഡ്രൂ ലാങ് ദി റെഡ് ഫെയറി ബുക്കിൽ ഉൾപ്പെടുത്തിയിട്ടുണ്ട്.
ദ ഡയമണ്ട് ഫെയറി ബുക്കിൽ ലില്ലെകോർട്ട് എന്ന പേരിൽ ഒരു പതിപ്പ് പ്രസിദ്ധീകരിച്ചു, സേവ്യർ മാർമിയറിൻറെ പേരിലാണ് ഇത്.
ഒരു ദരിദ്ര ദമ്പതികൾക്ക് ധാരാളം കുട്ടികളുണ്ടായിരുന്നു.
ഒരു ദിവസം രണ്ട് ആൺമക്കൾ  അവരുടെ ഭാഗ്യം തേടി വളരെ വേഗത്തിൽ പുറപ്പെട്ടു.
അവർ കണ്ടുമുട്ടിയപ്പോൾ, അവർ തിരഞ്ഞെടുത്ത പേരുകൾ, ഷോർട്ട്‌ഷാങ്കുകൾ, കിംഗ് സ്റ്റർഡി എന്നിവയായിരുന്നു.
അവർ വ്യത്യസ്ത ദിശകളിലേക്ക് പുറപ്പെട്ടു.
ഷോർട്ട്‌ഷാങ്ക്‌സിന് മൂന്ന് തവണ തന്റെ പേര് അവനെ വിളിക്കാനാകുമെന്നും എന്നാൽ അവസാനത്തെ അറ്റത്ത് മാത്രമേ അത് ചെയ്യാവൂ എന്നും കിംഗ് സ്റ്റർഡി പറഞ്ഞു.
ഷോർട്ട്‌ഷാങ്കുകൾ ഓരോന്നിനും ഒരു കണ്ണ് മാത്രമുള്ള മൂന്ന് വൃദ്ധരായ സ്ത്രീകളെ കണ്ടെത്തി; അവൻ ഓരോ കണ്ണും മോഷ്ടിച്ചു.
ഒരു മാന്ത്രിക വാളിനും കരയിലൂടെ പറക്കാൻ കഴിയുന്ന ഒരു മാന്ത്രിക കപ്പലിനും ഒരേസമയം നൂറു യവമദ്യം ഉണ്ടാക്കുന്ന കലയ്ക്കും പകരം സ്ത്രീകൾ അവ തിരികെ വാങ്ങി.
അടുത്ത ദിവസം, രാജകുമാരി കടൽത്തീരത്തേക്ക് ഇറങ്ങി.
റിട്ടർ റെഡ് അവളോടൊപ്പം പോയി, എന്നാൽ എല്ലാവരും പോയ ഉടൻ, സുരക്ഷയ്ക്കായി ഒരു മരത്തിൽ കയറി.
ഷോർട്ട്‌ഷാങ്കുകൾ കടലിൽ ഇറങ്ങാൻ അനുവാദം ചോദിച്ചു, അത് ലഭിച്ച്, വന്ന അഞ്ച് തലയുള്ള രാക്ഷസനോട് യുദ്ധം ചെയ്തു.
രാജകുമാരി അവനെ തന്റെ മടിയിൽ ഒരു നേരം ഉറങ്ങാൻ പ്രേരിപ്പിച്ചു, ഒരു ടിൻസൽ അങ്കി അവന്റെ മേൽ എറിഞ്ഞു.
രാക്ഷസനെ കൊന്നത് ആരാണെന്ന് പറഞ്ഞാൽ രാജകുമാരിയെ കൊല്ലുമെന്നും അതിന്റെ നാവും കരളും വെട്ടിയെന്നും റിട്ടർ റെഡ് ഭീഷണിപ്പെടുത്തി.
ഷോർട്ട്‌ഷാങ്കുകൾ രാക്ഷസന്റെ കപ്പലിൽ നിന്ന് സ്വർണ്ണവും വെള്ളിയും എടുത്ത് അടുക്കള വേലക്കാരിക്ക് നൽകി.
അവൻ പത്തു തലയുള്ള രാക്ഷസനോട് യുദ്ധം ചെയ്തു, രാജകുമാരി ഉറങ്ങുമ്പോൾ ഒരു വെള്ളി അങ്കി അവന്റെ മേൽ എറിഞ്ഞു.
മൂന്നാം ദിവസം, അവൻ പതിനഞ്ചു തലയുള്ള രാക്ഷസനോട് യുദ്ധം ചെയ്തു, രാജകുമാരി അവന്റെ മേൽ ഒരു സ്വർണ്ണ അങ്കി എറിഞ്ഞു, പക്ഷേ അവൻ ഉറങ്ങുന്നതിനുമുമ്പ്, റിട്ടർ റെഡ് ചെയ്തതും ചെയ്യുമെന്ന് അവൾ അവനോട് പറഞ്ഞു, അവൻ അവളോട് കപ്പായി ആവശ്യപ്പെടാൻ പറഞ്ഞു- വിവാഹത്തിന് ചുമക്കുന്നയാൾ; അവൻ റിട്ടർ റെഡിന്റെ വീഞ്ഞിൽ കുറച്ച് ഒഴിക്കും, പക്ഷേ അവളുടേത് ഒന്നുമില്ല, റിട്ടർ റെഡ് അവനെ മൂന്ന് പ്രാവശ്യം അടിക്കും, എന്നാൽ മൂന്നാമത്തേത്, അവൻ ഒഗ്രസിന്റെ യഥാർത്ഥ കൊലയാളിയാണെന്ന് അവൾ പ്രഖ്യാപിക്കേണ്ടതായിരുന്നു.
അവലംബം പുറംകണ്ണികൾ SurLaLune Fairy Tale site "Shortshanks" Archived 2020-01-05 at the Wayback Machine .
ഷൌക്കത്ത് മിർസിയോയേവ് Shavkat_Mirziyoyev Shavkat_Mirziyoyev
ഷൌക്കത്ത് മിർസിയോയേവ് ( Uzbek Cyrillic and Russian : Шавкат Миромонович Мирзиёев ; ജനനം. 24 ജൂലൈ 1957 ) ഒരു ഉസ്ബക്ക് രാഷ്ട്രീയപ്രവർത്തകനും 2016 മുതൽ ഉസ്ബക്കിസ്ഥാൻറെ പ്രസിഡൻറുമാണ്.
മുമ്പ് 2003 മുതൽ 2016 വരെ അദ്ദേഹം ഉസ്ബക്കിസ്ഥാനെ പ്രധാനമന്ത്രിയായിരുന്നു.
പ്രസിഡന്റ് ഇസ്ലാം കരിമോവിൻറെ മരണശേഷം, സുപ്രീം അസംബ്ലി, 2016 സെപ്റ്റംബർ 8-ന് ഉസ്ബക്കിസ്ഥാൻറെ ഇടക്കാല പ്രസിഡൻറായി അദ്ദേഹത്തെ ആയി നിയമിച്ചിരുന്നു.
പിന്നീട് 2016-ൽ നടന്ന പ്രസിഡന്റ് തെരഞ്ഞെടുപ്പിൽഅദ്ദേഹം 88.6% വോട്ട് നേടി പ്രസിഡന്റായി തിരഞ്ഞെടുക്കപ്പെടുകയും, 2016 ഡിസംബർ 14 ന് സത്യപ്രതിജ്ഞ ചെയ്ത് അധികാരമേറ്റെടുക്കുകയും ചെയ്തു.
2021 ഒക്ടോബറിൽ ഷവ്കത് മിർസിയോവ് ഉസ്ബെക്കിസ്ഥാന്റെ പ്രസിഡന്റായി വീണ്ടും തിരഞ്ഞെടുക്കപ്പെട്ടു.
1981-ൽ മിർസിയോയേവ് താഷ്കൻറ് ഇൻസ്റ്റിറ്റ്യൂട്ട് ഓഫ് ഇറിഗേഷൻ മെലിയൊറേഷനിൽനിന്ന് ബിരുദം നേടി.
ടെക്നോളജിക്കൽ സയൻസസിൽ അദ്ദേഹത്തിന് പി.എച്ച്.ഡി. എടുത്തിട്ടുണ്ട്.
1996 മുതൽ 2001 സെപ്തംബർ വരെയുള്ള കാലഘട്ടത്തിൽ അദ്ദേഹം ജിസ്സാക്കി മേഖലയിലെ ഗവർണർ  (ഹക്കീം) ആയി സേവനമനുഷ്ഠിച്ചിരുന്നു.
2001 സെപ്തംബർ മുതൽ 2003 ൽ പ്രധാനമന്ത്രിയായി നിയമിതനാകുന്നതുവരെ അദ്ദേഹം സമർഖണ്ഡ് പ്രദേശത്തിന്റെ ഗവർണ്ണറായിരുന്നു.
2003 ഡിസംബർ 12 ന് പ്രസിഡൻറ് ഇസ്ലാം കരിമോവ് അദ്ദേഹത്തെ പ്രധാനമന്ത്രിയായി നാമനിർദ്ദേശം ചെയ്യുകയും ഉസ്ബെക് പാർലമെൻറ് നാമനിർദ്ദേശത്തിന് അംഗീകാരം നൽകുകയും ചെയ്തു.
പ്രധാനമന്ത്രിയായിരുന്ന ഒറ്റ്കിർ സുൽത്തോനോവിൻറെ പകരക്കാരനായിട്ടാണ് ഈ സ്ഥാനത്തേയ്ക്ക് ഉയർത്തപ്പെട്ടത്.
അദ്ദേഹത്തിൻറെ ഡപ്യൂട്ടി എർഗാഷ് ഷോയിസ്‍മാറ്റോവ് ആണ്.
2006 സെപ്റ്റംബർ 25-ന് തെക്കൻ കൊറിയയുടെ പ്രധാനമന്ത്രിയായിരുന്ന ഹാൻ മൈയോങ്-സൂക്കും മിർസിയോയേവും താഷ്കെൻറിൽവച്ച് ഒരു കൂടിക്കാഴ്ച നടത്തുകയും നിരവധി കരാറുകൾ ഒപ്പിടുകയും ചെയ്തു.
ഈ കരാറുകളിലൊന്ന്, 2010 മുതൽ 2014 വരെയുള്ള കാലത്ത് ഓരോ വർഷവും ഉസ്ബക്കിസ്ഥാൻ 300 ടൺ​ ഉസ്ബക് യൂറേനിയം അയിര് തെക്കൻ കൊറിയയിലേയ്ക്ക് അയക്കണമെന്നുള്ളതായിരുന്നു.
നേരത്തേ ദക്ഷിണ കൊറിയയിലേയ്ക്കുള്ള ഉസ്ബെക്ക് യുറേനിയം അയിര് ഇറക്കുമതിക്ക് ഇടനിലക്കാരായി പ്രവർത്തിച്ചിരുന്ന യുഎസ് കമ്പനികളെ ഈ കരാർ പ്രകാരം ഒഴിവാക്കുവാൻ സാധിച്ചു.
പ്രസിഡന്റ് ഇസ്ലാം കരിമോവ്, പാർലമെൻറ് സ്പീക്കർ എർകിൻ ക്സാലിലോവ് എന്നിവരുമായും ഹാൻ മൈയോങ്ങ്-സൂക്കും കൂടിക്കാഴ്ച നടത്തിയിരുന്നു.
ഊർജം, കൃഷി, നിർമ്മാണ മേഖല, വാസ്തുവിദ്യ, വിവര സാങ്കേതിക വിദ്യ എന്നീ മേഖലകളിൽ രാജ്യങ്ങൾ തമ്മിലുള്ള സഹകരണവും മിർസിയോയേവും ഹാൻ മൈയോങ്ങ് സൂക്കും ഊട്ടിയുറപ്പിച്ചു.
സൗത്ത് കൊറിയയും ഉസ്ബക്കിസ്ഥാനും തമ്മിലുള്ള വ്യവസായം 2005 നും 2006 നും ഇടയിൽ 40% വർധിച്ച് 565 ദശലക്ഷം ഡോളറിലെത്തിയിരുന്നു.
പ്രസിഡൻറ് പദം
സമർഖണ്ഡ് ഗോത്രത്തിലെ അംഗമായിരുന്ന മിർസിയോയേവ്, ഉസ്ബക്കിസ്ഥാൻ പ്രസിഡന്റ് എന്ന നിലയിൽ  ഇസ്ലാം കരിമോവിൻറെ ഒരു പ്രധാന പിൻഗാമിയായി പരിഗണിക്കപ്പെട്ടിരുന്നു.
കരിമോവിൻറെ പത്നിയായിരുന്ന തത്യാന കരിമോവ, ദേശീയ സുരക്ഷാ കൌൺസിൽ ചെയർമാൻ റസ്തം ഇനോയാറ്റോവ് എന്നിവരുമായി മിർസിയോയേവ് സൗഹൃദ ബന്ധം കാത്തുസൂക്ഷിച്ചിരുന്നു.
കരിമോവിൻറെ മരണശേഷം 2016 സെപ്തംബർ 2 ന് മിർസിയോയേവ് പ്രസിഡൻറൻറെ ശവസംസ്കാരം സംഘടിപ്പിക്കുന്ന കമ്മിറ്റിയുടെ തലവൻ ആയി നിയമിക്കപ്പെട്ടു.
കരിമോവിൻറെ പിൻഗാമിയായി മിർസിയോയേവ് നിയമിതനാകുമെന്നതിൻറെ ഒരു സൂചനയായിരുന്നു അത്.
2016 സെപ്തംബർ 8 ന് പാർലമെൻറിൻറെ രണ്ട് സഭകളുടേയും സംയുക്ത സമ്മേളനത്തോടെ ഉസ്ബക്കിസ്ഥാനിലെ ഇടക്കാല പ്രസിഡന്റായി അദ്ദേഹം നിയമിക്കപ്പെട്ടു.
സെനറ്റിൻറെ ചെയർമാനായിരുന്ന നിഗ്മറ്റില്ല യുൾഡാഷേവ് ഭരണഘടനാപരമായി നിലയില് കരിമോവിൻറെ പിൻഗാമിയായി അംഗീകരിക്കപ്പെട്ടിരുന്നുവെങ്കിലും മിർസിയോയേവിൻറെ വർഷങ്ങളുടെ അനുഭവ സമ്പത്ത് പരിഗണിച്ച് യൽദേഷേവ്, പകരമായി മിർസിയോയേവിൻറെ പേര് ഇടക്കാല പ്രസിഡൻറായി നിർദ്ദേശിക്കുകയായിരുന്നു.
കിർഗിസ്ഥാൻ, താജിക്കിസ്ഥാൻ തുടങ്ങിയ രാജ്യങ്ങളുമായുള്ള സൌഹൃദബന്ധം വീണ്ടെടുക്കാൻ മിർസിയോയേവിന് സാധിക്കുമെന്നും  പ്രതീക്ഷിച്ചിക്കപ്പെട്ടിരുന്നു.
കിർഗിസ്ഥാനുമായിട്ടുണ്ടായിരുന്ന നീണ്ടകാലത്തെ അതിർത്തി തർക്കം പരിഹരിക്കാനുള്ള നടപടികൾ തുടങ്ങുകയും ഉസ്ബക്കിസ്താൻ, താജിക്കിസ്ഥാൻ തലസ്ഥാനങ്ങളുടെ ഇടയിൽ 1992 നുശേഷം മുടങ്ങിക്കിടന്ന പതിവ് വിമാന സർവീസുകൾ 2017 ജനുവരി ആദ്യവാരത്തിൽ പുനരാരംഭിക്കാൻ തീരുമാനിക്കുകയും ചെയ്തു.
മിർസിയോയേവ് ലിബറൽ ഡെമോക്രാറ്റിക് പാർട്ടി സ്ഥാനാർത്ഥിയായി 2016 ലെ പ്രസിഡന്റ് തെരഞ്ഞെടുപ്പിൽ മത്സരിക്കുമെന്ന് 2016 ഡിസംബറിൽ തെരഞ്ഞെടുപ്പ് കമ്മീഷൻ പ്രഖ്യാപിച്ചു.
2016 ഡിസംബർ 4 ന് നടന്ന തെരഞ്ഞെടുപ്പിൽ ഔദ്യോഗിക ഫലപ്രഖ്യാപനമനുസരിച്ച്, മിർസിയോയേവ്, 88.6% വോട്ടുകൾ  നേടുകയും മൂന്ന് അപ്രധാന സ്ഥാനാർത്ഥികളെ തോൽപ്പിക്കുകയും ചെയ്തു.
വിദേശനയം
മിർസിയോയേവിൻറെ വിദേശനയം അദ്ദേഹത്തിൻറെ മുൻഗാമിയുടെ നയത്തേക്കാൾ തുറന്നതായിരുന്നു.